Diari Oficial de la Generalitat Valenciana


Sumari del DOGV 9824, del 09-04-2024 (2024/2735)

Convocatòria d'assemblea general ordinària.
-------------------------------------------

### Dades del document

Número de DOGV
:   9824

Data del DOGV
:   09-04-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/2735


Organisme emissor
:   Caixa Rural Torrent, COOP Crèd. V.

Tipus de document
:   Convocatòria

Convocatòria d'assemblea general ordinària. [2024/2735]  
En compliment de l'acord adoptat pel Consell Rector d'aquesta entitat en la sessió de data 26 de març de 2024 i de conformitat amb el que està legalment i estatutàriament establit, es convoca tots els socis i sòcies d'aquesta Caixa Rural per a celebrar assemblea general ordinària de delegats, el pròxim dia, 20 de maig de 2024, a la sala d'actes, situat en avinguda al Vedat, núm. 3, de Torrent, a les 19.00 hores en primera convocatòria i a les 19.30 hores en segona, a fi de tractar dels diferents punts del següent  
  
Ordre del dia  
  
Primer. Examen i aprovació, si escau, de la gestió social, dels comptes anuals i informe de gestió de l'entitat corresponents a l'exercici 2023.  
  
Segon. Examen i aprovació, si escau, de la proposta de distribució dels resultats de l'exercici 2023.  
  
Tercer. Examen i aprovació, si escau, de la liquidació del pressupost d'ingressos i despeses del Fons de formació i promoció cooperativa de l'exercici de 2023 i Pla d'inversions i despeses d'aquest fons per a l'exercici de 2024.  
Autorització al Consell Rector perquè ostente facultats en l'àmbit de la gestió del Fons de formació i promoció cooperativa respecte del pressupost de 2025 fins a la celebració de la pròxima assemblea general ordinària. Facultats per a la delegació en la Direcció General de l'entitat.  
  
  
Quart. Proposta del Consell Rector sobre l'adopció d'acords en matèria de la remuneració del capital social d'aquesta Caixa Rural, en els termes estatutàriament previstos i del contracte regulador del Grupo Cooperativo Cajamar de la qual forma part aquesta Caixa Rural.  
Delegació en el Consell Rector per a l'execució de l'acord que s'adopte sobre la remuneració del capital, i sobre la periodicitat i tipus d'interés que es considere oportú a cada moment.  
  
Cinqué. Examen i aprovació, si és el cas, de la modificació dels estatuts socials d'aquesta Caixa Rural, sobre la base de la corresponent proposta del Consell Rector i el seu preceptiu informe justificatiu; afectant els següents articles estatutaris: article 18 «Capital social» en relació al valor nominal de les aportacions que passa de 60,10 euros a 60,11 euros. Article 41 «Composició del Consell Rector» quant a la reducció de membres del Consell Rector de deu a huit membres, supressió de la limitació del nombre de mandats dels membres del Consell Rector i de la figura dels suplents. Art. 43 «Forma d'elecció dels membres del Consell Rector. Normes reguladores de les eleccions» en relació a la supressió de la figura dels suplents. Art. 44 «Duració, renovació i cessament de càrrecs en el Consell Rector» en relació a la supressió dels suplents i convocatòria de l'assemblea general en cas de vacants definitives de membres del Consell Rector; disposició transitòria primera: se suprimeix l'actual i se substitueix per una nova per a adaptar de manera progressiva la reducció estatutària de membres del Consell Rector de deu a huit membres.  
Autorització expressa al Consell Rector perquè, per si mateix, puga completar, adequar, esmenar la modificació estatutària aprovada, en la mesura precisa per a poder complir les indicacions o esmenar les objeccions que poguera formular a aquest text, de manera verbal o escrita, l'organisme autoritzador de la modificació estatutària o dels registres competents per tal d'aconseguir la seua autorització, qualificació i inscripció definitiva.  
Delegació en el president, secretari i director general de l'entitat, perquè qualsevol d'ells de manera indistinta puga elevar a públic el present acord de modificació estatutària.  
  
Sisé. Elecció per a la renovació estatutària dels membres del Consell Rector.  
Seté. Nomenament i si és el cas renovació d'auditors de comptes.  
  
  
Huité. Ratificació i, si és el cas, aprovació de:  
a) Operacions o serveis cooperativitzats en favor de persones jurídiques vinculades a membres del Consell Rector.  
b) Contractes i assumpció d'obligacions per l'entitat no compreses en la seua activitat cooperativitzada, realitzades a favor de membres del Consell Rector, director general o persones físiques o jurídiques vinculades a ells.  
Delegació en el Consell Rector per a l'aprovació i formalització fins a la celebració de la pròxima assemblea general ordinària.  
Nové. Qüestions urgents o complementàries que siguen necessàries. Acords que pertoquen, si és el cas. Suggeriments i preguntes en relació amb els assumptes de la convocatòria.  
  
Dècim. Aprovació immediata de l'acta per l'assemblea, o, en defecte d'això, designació de dos socis/sòcies -amb els seus suplents- per a l'aprovació ulterior d'aquella, juntament amb el president, dins dels quinze dies següents.  
  
Torrent, 26 de març de 2024.- El president: Jesús Monfort Ferrer.  
  
  
Assemblea de delegats  
L'assemblea de delegats se celebrarà el 20 de maig de 2024, a les 19 hores, en primera convocatòria i, si és el cas, a les 19.30 hores en segona, en la sala d'actes del domicili social de l'entitat, avinguda al Vedat núm. 3, de Torrent.  
Juntes preparatòries: reunions  
De conformitat amb els estatuts socials de l'entitat, s'estableixen un total de 6 reunions en les quals s'agrupen, per oficines d'adscripció, a la totalitat dels socis d'aquesta entitat a la data de la convocatòria.  
  
Les reunions se celebraran entre els dies 6 i 8 de maig, en els llocs, dia i hora especificada a continuació. Els delegats a triar en les juntes preparatòries tindran mandat pluriennal, motiu pel qual en aquestes reunions també es triaran suplents.  
Les juntes preparatòries a celebrar són les següents amb identificació de lloc de celebració, data, horari en primera i segona convocatòria, població i oficines els socis de les quals s'adscriuen a aquesta:  
  
  
Junta preparatòria Torrent 1  
Lloc de celebració: sala d'actes Caixa Rural Torrent, CCV, situat en avinguda al Vedat, núm. 3; 46.900 Torrent.  
Data de celebració: 6 de maig de 2024  
Horari: 18.30 primera convocatòria/ 19.00 segona convocatòria  
Població: Torrent.  
Adscripció oficines a aquesta junta preparatòria:  
Oficina 2024 Torrent - avinguda al Vedat 3.  
Oficina 2030 Torrent - plaça Mestre Giner, 10  
Oficina 2051 Torrent - avinguda al Vedat 138.  
  
Junta preparatòria Montserrat- Montroi  
Lloc de celebració: Casa de la Cultura, situada en carrer Dos de Maig, núm. 6; 46.192 Montserrat  
Data de celebració: 6 de maig de 2024  
Horari: 18.30 primera convocatòria/ 19.00 segona convocatòria  
Població: Montserrat  
Adscripció oficines a aquesta junta preparatòria:  
Oficina 2061 Montserrat - av. Jaume I, 32  
Oficina 2061-06 Montroi - av. Blasco Ibáñez, 29  
  
Junta preparatòria Torrent 2  
Lloc de celebració: sala d'actes Caixa Rural Torrent, CCV, situat en avinguda al Vedat, núm. 3; 46.900 Torrent.  
Data de celebració: 7 de maig de 2024  
Horari: 18.30 primera convocatòria/ 19.00 segona convocatòria  
Població: Torrent  
Adscripció oficines a aquesta junta preparatòria:  
Oficina 2026 Torrent - carrer L'Horta, 12  
Oficina 2036 Torrent - camí Real, 95  
Oficina 2044 Torrent - avinguda al Vedat 70.  
  
Junta preparatòria Aldaia  
Lloc de celebració: oficina 2035, situat en avinguda Dos de Maig, 32; 46.960 Aldaia.  
Data de celebració: 7 de maig de 2024  
Horari: 18.30 primera convocatòria/ 19.00 segona convocatòria  
Població: Aldaia  
Adscripció oficines a aquesta junta preparatòria:  
Oficina 2035 Aldaia - avinguda Dos de Maig, 32  
  
Junta preparatòria Catarroja - Albal  
Lloc de celebració: Societat Musical l'Artesana, situada en carrer Colom, 21 (accés per plaça Major); 46.470 Catarroja.  
Data de celebració: 8 de maig de 2024  
Horari: 18.30 primera convocatòria/ 19.00 segona convocatòria  
Població: Catarroja  
Adscripció oficines a aquesta junta preparatòria:  
Oficina 2027 Catarroja - carrer Joaquin Olmos, 3  
Oficina 2040 Catarroja - carrer Filiberto Rodrigo, 5  
Oficina 2063 Albal - avinguda Corts Valencianes, 28  
  
Junta preparatòria Picanya - Paiporta  
Lloc de celebració: Hotel Ciscar, situat en avinguda Alqueria de Moret, 31; 46.210 Picanya.  
Data de celebració: 8 de maig de 2024  
Horari: 18.30 primera convocatòria/ 19.00 segona convocatòria  
Població: Picanya  
Adscripció oficines a aquesta junta preparatòria:  
Oficina 2025 Picanya - carrer Sant Josep, 13  
Oficina 2029 Paiporta - carrer Sant Jordi, 9  
  
Aquells socis que no es troben adscrits a cap oficina de les enumerades anteriorment, queden convocats a la Junta preparatòria Aldaia: Lloc de celebració: oficina 2035, situat en avinguda Dos de Maig, núm. 32; 46.960 Aldaia. Data de celebració: 7 de maig de 2024. Horari: 18.30 primera convocatòria/ 19.00 segona convocatòria. Població: Aldaia.  
  
  
Nota:  
conforme amb el que es disposa en els articles 26 i 34 del Decret legislatiu 2/2015, de 15 de maig, del Consell, pel qual aprova el text refós de la Llei de cooperatives de la Comunitat Valenciana, i en l'article 18 del Reial decret 84/1993, de 22 de gener, els comptes anuals, l'informe de gestió, l'informe d'auditoria, l'informe justificatiu de la modificació estatutària amb la nova redacció dels articles 18, 41, 43, 44 i disposició transitòria primera i la modificació de la qual ha proposat el Consell Rector i els altres documents referents a les restants propostes sobre les quals ha de decidir l'assemblea, es troben a la disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al dia de l'anunci de la present convocatòria, excepte dissabtes, i fins al dia de celebració de l'assemblea; els socis tenen dret a rebre gratuïtament, prèvia sol·licitud per escrit, còpia dels indicats documents, així com l'ampliació de la informació que consideren necessària en relació als punts de l'ordre del dia.  
La delegació de representació i vot en un altre soci o en parents d'acord amb els límits que fixa l'art. 33 dels estatuts socials haurà de realitzar-se en el document oficial expedit per l'oficina, en el qual consta la seua identitat i el número de soci i ser validada la signatura del representat davant el director o interventor de qualsevol de les oficines de la Caixa Rural Torrent en l'horari de 09.00 a 14.00 hores des de la data de publicació en el Diari Oficial de la Generalitat Valenciana fins al mateix dia de la celebració de les juntes preparatòries a les quals estiguen adscrits, sense que s'admeten en les juntes preparatòries que no complisquen amb aquests requisits.  
Elecció de consellers: elecció de cinc membres titulars del Consell Rector, de conformitat amb la nova redacció proposada de l'article 41 dels estatuts socials i la nova disposició transitòria primera, per la qual cosa quatre consellers seran triats pel termini establit de 4 anys cadascun, i un conseller serà triat per un termini de 2 anys.  
L'elecció es realitzarà davant la mesa electoral i de forma continuada, en sessió única de l'assemblea general ordinària de delegats. En compliment de l'art. 43 dels estatuts, s'informa que queda obert el termini de presentació de candidatures que durarà 15 dies i que finalitzarà el 17 d'abril de 2024 a les 14 hores.  
De conformitat amb l'art. 43 dels estatuts socials de Caixa Rural Torrent, podran presentar candidatures per a membres del Consell Rector un nombre de socis mai inferior al 5 % dels socis a la data de la convocatòria (1.276 socis), els qui avalaran amb la seua signatura la candidatura de què es tracte. També podran proposar candidats el Consell Rector.  
Cada soci només podrà avalar una candidatura, i a aquest efecte s'utilitzarà exclusivament el model que es remetrà personalitzat al domicili de cada soci, o, en defecte d'això, duplicat expedit per l'oficina, i haurà de ser validada la signatura del representat davant el director o interventor de qualsevol de les oficines de Caixa Rural Torrent en l'horari de 09.00 a 14.00 hores des de la data de publicació en el Diari Oficial de la Generalitat Valenciana fins al 17 d'abril de 2024, sense que s'admeten els avals que no complisquen aquests requisits.  
Les candidatures hauran de presentar-se en el domicili social de l'entitat, av. Al Vedat, núm. 3, de Torrent (València), concretant clarament el nom i cognoms dels candidats, número de soci, document nacional d'identitat i la signatura d'acceptació del candidat. Les candidatures només seran vàlides si abasten la totalitat de les vacants del Consell Rector a cobrir.  
El model oficial per a presentar les candidatures estarà a la disposició dels socis en la Secretaria de la Caixa Rural Torrent. No s'admetrà cap candidatura o aval que no estiga en el model oficial, i en quedaran exclosos com a candidats o socis avaladors.  
Els candidats a membres del Consell Rector, abans de la celebració de l'assemblea general, hauran d'haver sigut declarats idonis per a l'acompliment del seu càrrec, segons avaluació realitzada pel Consell d'Administració de Banco de Crédito Social Cooperativo, SA, entitat capçalera del Grupo Cooperativo Cajamar en el qual està integrada aquesta Caixa Rural, conforme amb la normativa vigent. Els formularis per a efectuar aquesta avaluació es troben a la disposició dels candidats en la Direcció General d'aquesta Caixa Rural fins a 15 dies abans de la data de celebració de la present assemblea general ordinària.